I. VETERINAARÕIGUSAKTID

1. 31964 L 0433: nõukogu direktiiv 64/433/EMÜ värske liha tootmise ja turustamise tervishoiunõuete kohta (EÜT P 121, 29.7.1964, lk 2012, hiljem muudetult ja konsolideeritult EÜT L 268, 24.9.1991, lk 71); viimati muudetud järgmise aktiga:

- 31995 L 0023: nõukogu direktiiv 95/23/EÜ, 22.6.1995 (EÜT L 243, 11.10.1995, lk 7);

31971 L 0118: nõukogu direktiiv 71/118/EMÜ, 15. veebruar 1971, värske kodulinnuliha tootmist ja turuleviimist mõjutavate tervishoiuprobleemide kohta (EÜT L 55, 8.3.1971, lk 23, hiljem muudetult ja ajakohastatult EÜT L 62, 15.3.1993, lk 6); viimati muudetud järgmise aktiga:

- 31997 L 0079: nõukogu direktiiv 97/79/EÜ, 18.12.1997 (EÜT L 24, 30.1.1998, lk 31);

31977 L 0099: nõukogu direktiiv 77/99/EMÜ, 21. detsember 1976, lihatoodete ja teatavate muude loomsete saaduste tootmist ja turustamist mõjutavate tervishoiuprobleemide kohta (EÜT L 26, 31.1.1977, lk 85, hiljem muudetult ja ajakohastatult EÜT L 57, 2.3.1992, lk 4); viimati muudetud järgmise aktiga:

- 31997 L 0076: nõukogu direktiiv 97/76/EÜ, 16.12.1997 (EÜT L 10, 16.1.1998, lk 25);

31991 L 0493: nõukogu direktiiv 91/493/EMÜ, 22. juuli 1991, milles sätestatakse kalatoodete tootmise ja turuleviimise tervishoiunõuded (EÜT L 268, 24.9.1991, lk 15); muudetud järgmise aktiga:

- 1997 L 0079: nõukogu direktiiv 97/79/EÜ, 18.12.1997 (EÜT L 24, 30.1.1998, lk 31);

31992 L 0046: nõukogu direktiiv 92/46/EMÜ, 16. juuni 1992, millega sätestatakse toorpiima, kuumtöödeldud piima ja piimapõhiste toodete tootmise ja turuleviimise tervishoiueeskirjad (EÜT L 268, 14.9.1992, lk 1); viimati muudetud järgmise aktiga:

- 31996 L 0023: nõukogu direktiiv 96/23/EÜ, 29.4.1996 (EÜT L 125, 23.5.1996, lk 10);

31994 L 0065: nõukogu direktiiv 94/65/EÜ, 14. detsember 1994, milles sätestatakse hakkliha ja tükilihast toodete tootmise ja turuleviimise nõuded (EÜT L 368, 31.12.1994, lk 10).

a) Direktiivi 64/433/EMÜ I lisas, direktiivi 71/118/EMÜ I lisas, direktiivi 77/99/EMÜ A ja B lisas, direktiivi 91/493/EMÜ lisas, direktiivi 92/46/EMÜ B lisas ja direktiivi 94/65/EÜ I lisas sätestatud struktuurinõudeid ei kohaldata kuni 31. detsembrini 2005 käesoleva lisa A liites loetletud Läti ettevõtete suhtes, kui allpool kehtestatud tingimustest ei tulene teisiti.

b) Nii kaua kuni punktis a nimetatud ettevõtted on selle punkti alusel soodustatud, võib nimetatud ettevõtetes toodetud kaupa viia ainult siseturule või kasutada edasiseks töötlemiseks siseriiklikes ettevõtetes, mis on samuti hõlmatud punktiga a, sõltumata turustamiskuupäevast. Nendel toodetel peab olema eriomane tervisemärk.

Värskeid, ettevalmistatud või töödeldud kalatooteid võib viia ainult siseturule või käidelda või edasi töödelda samas ettevõttes, sõltumata turustamiskuupäevast. Värsked, ettevalmistatud või töödeldud kalatooted peavad olema pakendatud ja/või pakitud jaemüügipakenditesse ning peavad kandma eritunnusmärki.

Esimest lõiku kohaldatakse samuti kõigi toodete suhtes, mis on pärit integreeritud lihatöötlemisettevõtetest, millest osa on hõlmatud punktiga a.

Käesoleva lisa A liites loetletud piimatöötlemisettevõtted võivad piimatootjatelt võtta vastu toorpiimasaadetisi, mis ei vasta direktiivi 92/46/EMÜ A lisa IV peatüki A jao punktile 1, eeldusel et need tootjad on loetletud Läti ametiasutuste poolt selleks otstarbeks koostatud nimekirjas.

2005. aastal võib toorpiima, mis on pärit direktiivi 92/46/EMÜ A lisa VI peatüki A jao punktile 1 mittevastavalt tootjalt, kasutada ainult üle 60päevase laagerdusajaga juustu tootmiseks.

c) Läti tagab järkjärgulise ülemineku punktis a nimetatud struktuurinõuetele kooskõlas tähtaegadega, mis on käesoleva lisa A liites ette nähtud olemasolevate puuduste kõrvaldamiseks. Läti tagab, et tegevust saavad jätkata ainult need ettevõtted, mis 31. detsembriks 2005 vastavad täielikult nendele nõuetele. Läti esitab komisjonile aastaaruanded iga A liites loetletud ettevõtte arengu kohta, sealhulgas nende ettevõtete nimekirja, kes on kõnealusel aastal muutused lõpule viinud.

d) Komisjon võib punktis a nimetatud A liidet ajakohastada enne ühinemist ja kuni 31. detsembrini 2005 ning lisada loetellu piiratud hulgal üksikuid ettevõtteid või neid sealt välja jätta, vastavalt arengule, mis on toimunud olemasolevate puuduste kõrvaldamisel, ja võttes arvesse järelevalveprotsessi tulemusi.

Ülalmainitud üleminekukorra tõrgeteta toimimiseks tuleb vastu võtta üksikasjalikud rakenduseeskirjad kooskõlas direktiivi 64/433/EMÜ artikliga 16, direktiivi 71/118/EMÜ artikliga 21, direktiivi 77/99/EMÜ artikliga 20, direktiivi 91/493/EMÜ artikliga 15, direktiivi 92/46/EMÜ artikliga 31 ja direktiivi 94/65/EÜ artikliga 20.

2. 32002 R 1774: Euroopa Parlamendi ja nõukogu määrus (EÜ) nr 1774/2002, 3. oktoober 2002, millega kehtestatakse tervishoiueeskirjad muuks kui inimtoiduks mõeldud loomsete kõrvaltoodete kohta (EÜT L 273, 10.10.2002, lk 1).

a) Määruse (EÜ) nr 1774/2002 V lisa I peatüki ja VII lisa I peatüki kohta käesoleva lisa B liites nimetatud struktuurinõudeid ei kohaldata kuni 31. detsembrini 2004 B liites loetletud Läti ettevõtete osas, kui allpool kehtestatud tingimustest ei tulene teisiti.

b) Punktis a osutatud ettevõtted võivad käsitleda, ümber töötada ja säilitada ainult määruse (EÜ) nr 1774/2002 artiklis 6 määratletud kolmanda kategooria materjale. Nii kaua kuni nimetatud ettevõtted on selle punkti alusel soodustatud, võib nendes ettevõtetes toodetud tooteid viia ainult Läti siseturule ja neid ei või kasutada teiste liikmesriikide jaoks mõeldud toodetes, sõltumata turustamiskuupäevast. Sellistel toodetel peab olema erimärgistus.

c) Läti tagab järkjärgulise ülemineku punktis a nimetatud struktuurinõuetele kooskõlas tähtaegadega, mis on B liites ette nähtud olemasolevate puuduste kõrvaldamiseks. Läti tagab, et tegevust saavad jätkata ainult need ettevõtted, mis 31. detsembriks 2004 vastavad täielikult nendele nõuetele. Läti esitab komisjonile aastaaruanded iga B liites loetletud ettevõtte arengu kohta, sealhulgas nende ettevõtete nimekirja, kes on kõnealusel aastal muutused lõpule viinud.

d) Komisjon võib punktis a nimetatud B liidet ajakohastada enne ühinemist ja kuni 31. detsembrini 2004 ning lisada loetellu piiratud hulgal üksikuid ettevõtteid või neid sealt välja jätta, vastavalt arengule, mis on toimunud olemasolevate puuduste kõrvaldamisel, ja võttes arvesse järelevalveprotsessi tulemusi.

Ülalmainitud üleminekukorra tõrgeteta toimimiseks tuleb vastu võtta üksikasjalikud rakenduseeskirjad määruse (EÜ) nr 1774/2002 artikli 33 lõikes 2 osutatud korras.

--------------------------------------------------